
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 216
din 18 decembrie 2014
privind însuşirea şi aprobarea Proiectului Tehnic şi a indicatorilor tehnico-economici

pentru obiectivul de investiţii „Modernizarea străzii  Câmpului din Municipiul

Sighişoara”

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26626/08.12.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere prevederile Legii nr. 273/2006 privind  finanţele publice locale, cu modificările şi completările ulterioare, respectiv prevederile O.U.G nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, precum şi prevederile Hotărârii Guvernului nr. 28/2008 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi a metodologiei de elaborare a devizului  general pentru  obiective de  investiţii şi lucrări de intervenţie;
Ţinând cont de prevederile Hotărârii Consiliului Local Sighişoara nr. 148 din 29.08.2013 privind însuşirea şi aprobarea Documentaţiei de Avizare a Lucrărilor de Intervenţie şi a indicatorilor tehnico-economici pentru obiectivul de investiţii  “Modernizarea străzilor Română şi Câmpului din Municipiul Sighişoara”;

Având în vedere procesul verbal nr. 25579/24.11.2014 al Comisiei tehnico-economice, prin care s-a analizat documentaţia referitoare la obiectivul de investiţii „Modernizarea străzii Câmpului din Municipiul Sighişoara”;
Văzând Raportul de specialitate, înregistrat cu nr. 26628/X/08.12.2014, întocmit de Serviciul Investiţii - Urmărire Contracte, Monitorizare Servicii de Utilităţi Publice, prin care se propune însuşirea şi aprobarea Proiectului Tehnic şi a indicatorilor tehnico-economici pentru obiectivul de investiţii „Modernizarea străzii Câmpului din Municipiul Sighişoara”, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În  temeiul art. 36 alin. (2) lit. b şi alin. (4) lit. d, art. 45 alin. (2) şi a art. 115 alin. (1) lit. b din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1.  Se însuşesc şi se aprobă Proiectul Tehnic şi indicatorii tehnico-economici pentru obiectivul  de investiţii „Modernizarea străzii Câmpului din Municipiul Sighişoara”, având valoarea totală a investiţiei de 1.055.943,20 lei inclusiv T.V.A., din care (C+M) 972.130,00 lei inclusiv TVA.

Art. 2. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Serviciul  Investiţii - Urmărire Contracte, Monitorizare Servicii de Utilităţi Publice şi Direcţia Economică.

Art. 3. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Serviciul  Investiţii - Urmărire Contracte, Monitorizare Servicii de Utilităţi Publice.
  7 ex. 

A.B./G.V.

